पर्यावरण, वन एवं जलवायु परिवर्तन मंत्रालय
पूरे एनसीआर में जीआरएपी के चरण-III को तत्काल प्रभाव से वापस लिया गयासीएक्यूएम के विशिष्ट आदेश के बिना सीएंडडी परियोजनाओं और औद्योगिक इकाइयों, जिन्हें बंद करने के आदेश जारी किए गए थे, के संचालन फिर से शुरू नहीं होंगे।चरण I के साथ-साथ चरण II के तहत सभी कार्रवाई जारी रहेंगी।पूर्वानुमान में आगामी दिनों में दिल्ली-एनसीआर की समग्र वायु गुणवत्ता में कोई भारी गिरावट का संकेत नहीं है।अगली समीक्षा बैठक 18.11.2022 को निर्धारित की गई है।
केंद्रीय प्रदूषण नियंत्रण बोर्ड  द्वारा जारी शाम चार बजे के एक्यूआई बुलेटिन के अनुसार, दिल्ली में आज 294 समग्र वायु गुणवत्ता सूचकांक  दर्ज होने के साथ पिछले कुछ दिनों में दिल्ली-एनसीआर की समग्र वायु गुणवत्ता में सुधार के मद्देनजर, एनसीआर और आस-पास के क्षेत्रों में वायु गुणवत्ता प्रबंधन आयोग  की ग्रेडेड रिस्पांस एक्शन प्लान  के तहत कार्रवाई शुरू करने के लिए बनी उप-समिति ने स्थिति की समीक्षा करने और जीआरएपी के तीसरे चरण के तहत होने वाली कार्रवाई पर उचित कदम उठाने के लिए आज एक बैठक की, जो पूरे राष्ट्रीय राजधानी क्षेत्र में 29.10.2022 से लागू था। दिल्ली-एनसीआर के समग्र वायु गुणवत्ता मानकों की व्यापक समीक्षा करते हुए, आयोग ने कहा कि आईएमडी/आईआईटीएम के पूर्वानुमान में अगले कुछ दिनों में दिल्ली-एनसीआर की समग्र वायु गुणवत्ता में कोई भारी गिरावट का संकेत नहीं दिया गया है और एक्यूआई के 'खराब' श्रेणी में रहने की संभावना है, लिहाजा, पूरे एनसीआर में प्रतिबंधों में ढील देने और तत्काल प्रभाव से जीआरएपी के तीसरे चरण को वापस लेने की सलाह दी है।
जीआरएपी उप-समिति ने अपनी पिछली बैठकों में जीआरएपी के चरण I, चरण II, चरण III और चरण IV के तहत पूरे एनसीआर में क्रमश: 05.10.2022, 19.10.2022, 29.10.2022 और 03.11.2022 को कार्रवाई शुरू की थी। इसके अलावा, उप-समिति ने 06.11.2022 को आयोजित अपनी समीक्षा बैठक में, दिल्ली की वायु गुणवत्ता में सुधार और बाद के दिनों के एक्यूआई पूर्वानुमान पर विचार करने के बाद जीआरएपी के चरण IV  के तहत कार्रवाई को रद्द कर दिया। उप-समिति ने अपनी आज की बैठक में क्षेत्र में वायु गुणवत्ता परिदृश्य के साथ-साथ मौसम संबंधी स्थितियों और दिल्ली के वायु गुणवत्ता सूचकांक के लिए आईएमडी/आईआईटीएम पूर्वानुमानों की समीक्षा की और निम्नलिखित बातें कही:
दिल्ली के समग्र एक्यूआई में लगातार सुधार हो रहा है, जो 11.11.2022 को 346  दर्ज किया गया था जबकि यह घटकर 14 नवंबर, 2022 को 294  दर्ज किया गया, जो कि जीआरएपी चरण III के कदमों  को लागू करने के लिए निर्धारित सीमा से लगभग 100 एक्यूआई अंक नीचे है और चरण III तक सभी चरणों के तहत निवारक/न्यूनीकरण/प्रतिबंधात्मक कार्रवाई चल रही है, एक्यूआई में सुधार जारी रहने की संभावना है। आईएमडी/आईआईटीएम का पूर्वानुमान भी किसी तेज गिरावट का संकेत नहीं देता है।
इसके अलावा, जीआरएपी के चरण I से चरण II के तहत कार्रवाई को लागू किया जाएगा और पूरे एनसीआर में सभी संबंधित एजेंसियों द्वारा कार्यान्वित, निगरानी और समीक्षा की जाएगी ताकि यह सुनिश्चित हो सके कि एक्यूआई का स्तर आगे 'गंभीर' श्रेणी में नहीं पहुंचे। सभी कार्यान्वयन एजेंसियां सख्त निगरानी रखेंगी और विशेष रूप से जीआरएपी के चरण I और II के तहत उपायों को तेज करेंगी जिसमें निम्नलिखित उपाय शामिल हैं:सड़कों की यांत्रिक/वैक्यूम आधारित सफाई दैनिक आधार पर की जाएगी।विशेष रूप से हॉटस्पॉट्स, भारी ट्रैफिक कॉरिडोर, संवेदनशील क्षेत्रों  पर सड़क की धूल को रोकने के लिए सड़कों पर नियमित रूप से डस्ट सप्रेसेंट्स के उपयोग के साथ पानी का छिड़काव सुनिश्चित करें और निर्दिष्ट स्थलों / लैंडफिल में एकत्रित धूल का उचित निपटान करें।निर्माण और विध्वंस  स्थलों पर धूल नियंत्रण उपायों का नियमित निरीक्षण और सख्त प्रवर्तन तथा एंटी-स्मॉग गन के उपयोग पर दिशा-निर्देश लागू करना।होटल, रेस्तरां और खुले भोजनालयों में तंदूर सहित कोयला/जलाऊ लकड़ी की अनुमति न दें।सुनिश्चित करें कि होटल, रेस्तरां और खुले भोजनालय केवल बिजली/स्वच्छ ईंधन गैस आधारित उपकरणों का उपयोग करेंनिजी परिवहन को हतोत्साहित करने के लिए पार्किंग शुल्क बढ़ाएँआपातकालीन और आवश्यक सेवाओं को छोड़कर डीजी सेटों का विनियमित उपयोग।
सी एंड डी परियोजना स्थल और औद्योगिक इकाइयां जिन्हें विभिन्न वैधानिक निर्देशों, नियमों, दिशानिर्देशों आदि के उल्लंघन / गैर-अनुपालन के कारण बंद करने के आदेश जारी किए गए हैं, किसी भी परिस्थिति में आयोग से इस संबंध में किसी विशेष आदेश के बिना अपने संचालन को फिर से शुरू नहीं करेंगे।
इसके अलावा, आयोग ने एक बार फिर एनसीआर के नागरिकों से जीआरएपी को लागू करने में सहयोग करने और जीआरएपी के तहत नागरिक चार्टर में उल्लिखित चरणों का पालन करने की अपील की है। नागरिकों को सलाह दी जाती है:सार्वजनिक परिवहन का उपयोग करें और निजी वाहनों का उपयोग कम से कम करें।अपने वाहन में अनुशंसित अंतराल पर नियमित रूप से एयर फिल्टर बदलें।धूल पैदा करने वाली निर्माण गतिविधियों से बचें
जीआरएपी के तहत उपायों को लागू करने के लिए जिम्मेदार विभिन्न एजेंसियों और एनसीआर के प्रदूषण नियंत्रण बोर्डों  और डीपीसीसी को यह भी सलाह दी गई है कि वे एनसीआर में जीआरएपी के तहत चरण I, चरण II के कार्यों के सख्त कार्यान्वयन को सुनिश्चित करें।
उप-समिति, वायु गुणवत्ता परिदृश्य पर कड़ी नजर रखेगी और कुछ दिनों के बाद हवा की कम गति की संभावना को ध्यान में रखते हुए, दिल्ली में हवा की गुणवत्ता और आईएमडी/आईआईटीएम के पूर्वानुमान के आधार पर आगे के उचित निर्णय के लिए 18.11.2022 को स्थिति की समीक्षा करेगी।
जीआरएपी की संशोधित कार्य सूची आयोग की वेबसाइट पर उपलब्ध है और इसे caqm.nic.in के माध्यम से देखा जा सकता है।